armvectores/hy_wikipedia_2023 huggingface dataset:
Այիզի

Այիզի, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Բյոբինգ

Բյոբինգ (գերմ.՝ Böbing), կոմունա Գերմանիայի Բավարիա երկրամասում։
Ենթարկվում է Վերին Բավարիա շրջանին։ Գտնվում է Վայլհայմ Շոնգաու շրջանի կազմում։ Բնակչությունը կազմում է 1765 մարդ (ըստ 2010 թվականի դեկտեմբերի 31-ի)։ Տարածքը կազմում է 40,32 կմ²։ Պաշտոնական կոդ՝ 09 1 90 117։


== Ծանոթագրություններ ==


== Արտաքին հղումներ ==
Պաշտոնական էջ
Ռուսական կայսրության Պետական դումա

Պետական դումա կամ Կայսերական դումա, օրենսդրախորհրդակցական ներկայացուցչական հիմնարկություն Ռուսական կայսրությունում 1906-1917 թվականներին։ Ստեղծվել է 1905-1907 թվականների ռուսական հեղափոխության ճնշման տակ, 1905 թվականի հոկտեմբերի 17-ի մանիֆեստով։
Պետական դուման քննում էր օրենքների նախագծերը, որոնք այնուհետև քննարկվում էին Պետական խորհրդում և ապա հաստատվում ցարի կողմից։ Ընտրվում էր 5 տարի ժամկետով։ Ընտրությունները բազմաստիճան էին, ըստ չորս կուրիաների (հողատիրական, քաղաքային, գյուղացիական, բանվորական)։ Ազգաբնակչության կեսը (կանայք, ուսանողներ, զինծառայողներ, որոշ ազգային փոքրամասնություններ) զրկված էին ընտրելու իրավունքից։ I (1906 թ.-ի ապրիլի 27-հուլիսի 8) և II (1907 թ.-ի փետրվարի 20-հունիսի 2) Պետական դումայում հիմնական ֆրակցիաները կադետներն էին, տրուդովիկները և սոցիալ-դեմոկրատները։
Հունիսերեքյան պետական հեղաշրջման ժամանակ (հունիսի 3, 1907) նոր ընտրական օրենք մտցվեց, որով ի հաշիվ աշխատավորության և ազական շրջանների բնակչության ներկայացուցչության խիստ կրճատման՝ դումայում ավելանում էր տիրող դասակարգերի ներկայացուցչությունը։ Արդյունքում III (1907 թ.-ի նոյեմբեր 1-1912 թ.-ի հունիս 9) և IV (1912 թվականի նոյեմբեր 15-1917 թվականի փետրվարի 25) Պետական դումայում գերակշռող էին պրոցարիստական կուսակցությունները (գլխավորապես աջերը և օկտյաբրիստները)։ Առաջին համաշխարհային պատերազմի ժամանակ Պետական դումայում ստեղծվեց օպոզիցիոն «Պրոգրեսիվ բլոկը», որը ձգտում էր ցարական կառավարությունից կորզել քաղաքական զիջումներ՝ պատերազմը հաջող ավարտելու և հեղափոխությունը ճնշելու նպատակով։ 1917 թվականի Փետրվարյան հեղափոխության ընթացքում ստեղծվեց Պետական դումայի ժամանակավոր կոմիտե, որը համաձայնության գալով Պետրոգրադի սովետի էսէռա-մենշևիկյան պարագլուխների հետ, կազմեց ժամանակավոր կառավարություն։
Հոկտեմբերյան հեղափոխության պայմաններում պետական դուման վերջնականապես լուծարվեց։
Պետական դումայի նախագահներն են եղել 1-ի Մ․ Ա․ Մուրոմցևը (կադետ), II-ի՝ Ֆ․ Ա․ Գոլովինը (կադետ), III-ի՝ Ն․ Ա․ Խոմյակովը (մինչև 1910 թ.-ը), Ա․ Ի․ Գուչկովը (1910-1911), Մ․ Վ․ Ռոձյանկոն (1911-1912) (բոլորն էլ օկտյաբրիստներ), IV-ի՝ Մ․ Վ․ Ռոձյանկոն։
Բուբնովո (գյուղ, Կրասնինսկի շրջան)

Անվան այլ կիրառումների համար տե՛ս՝ ԲուբնովոԲուբնովո (ռուս.՝ Бубново), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խենթասար (Գեղարքունիքի մարզ)

Անվան այլ կիրառումների համար տե՛ս՝ Խենթասար (այլ կիրառումներ)Խենթասար, լեռնագագաթ Հայաստանի Գեղարքունիքի մարզում, Արեգունի լեռներում, Գետիկի ձախափնյակում, Թթուջուր գյուղից 2 կմ հարավ։ Բարձրությունը 2161 մ է։


== Ծանոթագրություններ ==
(1885) Հերերո

(1885) Հերերո (անգլ.՝ Herero), աստերոիդ աստերոիդների հիմնական գոտում։ Հայտնաբերվել է 1948 թվականի օգոստոսի 9-ին Էռնեստ Ջոնսոնի կողմից Յոհանեսբուրգում։
Միջին հեռավորությունը Արեգակից կազմում է 2,250002 ա. մ., առավելագույնը մոտենում է 1,6941 ա. մ. հեռավորության վրա և հեռանում 2,8059 ա. մ.։ Արեգակի շուրջ մեկ ամբողջական պտույտ է կատարում 1232,74 երկրային օրվա ընթացքում, իր ուղեծրով շարժվելով միջինում 0,292032 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1885) Հերերո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թզարմատ գարնանային

Թզարմատ գարնանային կամ հրանունկ գարնանային (լատ.՝ Ficária vérna) խոտածածկի բույս, հրանունկազգիների ընտանիքի տեսակ։


== Տարածվածություն ==
Ինչպես և շատ թզարմատներ, այս տեսակը ևս սիրում է աճել սառը և անցումային կլիմայական գոտում, խոնավ վայրերում։
Խոտաբույսը լայնորեն տարածված է Եվրասիայում՝ արևելյան ատլանտիդայից մինչև Արևմտյան Սիբիր։ Այս տեսակների շարքն ընդգրկում է ամբողջ Մերձավոր Արևելքը, ներառյալ Մերձավոր Արևելքի և Հյուսիսային Աֆրիկայի երկրները։


== Կենսաբանական բնութագիր ==

Բույսը հետաքրքիր է նրանով, որ ունի երկու տեսակի աճած բողբոջներ` արմատների վրա և տերևների ձուլակտորներում։
Թզարմատի ծաղիկների  ծաղկափոշու համար արևոտ վայրերում նստում են բզեզները, մեղուները, մրջյունները  (ստվերում ոչ մի պտուղ չի ձևավորվում)։
Ծաղկի բանաձևն է՝ 
  
    
      
        ∗
        
          K
          
            3
          
        
        
        
          C
          
            8
            −
            12
          
        
        
        
          A
          
            ∞
          
        
        
        
          G
          
            
              ∞
              _
            
          
        
      
    
    {\displaystyle \ast K_{3}\;C_{8-12}\;A_{\infty }\;G_{\underline {\infty }}}
  :
Պտուղները բազ-մաընկուզիկ են։ Ընկուզիկները տանձաձև են, կլորավուն օվալաձև, գագաթը վերջանում է լայն, սյունիկի քիչ երկայնական, կողավոր մնացորդով։ Պտղասպին ոչ մեծ ելունդի տեսք ունի։ Մակերևույթը թմբաակոսավոր է, թավոտ։
Գունավորումը բաց դեղնավուն է, սերմնասպիի մոտ` ավելի մուգ։ Երկարությունը 2.5-3.5 մմ է, լայնությունը և հաստությունը` 2-2.5 մմ։


== Թունավոր հատկություններ ==
Թունավոր է բույսն ամբողջությամբ։ Պարունակում է պրոտոանեմոնին։


== Այլ տեսակներ ==
Գորտնուկազգիների ընտանիքում թունավոր հատկություններով օժտված են շատ այլ ցեղերի ներկայացուցիչներ. հողմածաղիկ - ветренница - Anemone (պրոտոանեմոնին, անեմոնին), ագռավագի - воронец - Actaea (ալկալոիդներ, սապոնիններ), ոսկեծաղիկ կամ ցինգ - калужница - Caltha (պրոտոանեմոնին, անեմոնին), եղջրագլխիկ - рогоглавник - Ceratocephalus (ռանունկուլին, ալկալոիդներ), մլակասպան – клопогон - Cimicifuga (տրիտերպենոիդներ, ալկալոիդներ), մամրիչ - ломонос - Clematis (ալկալոիդներ, սապոնիններ), ղանձլամեր - морозник - Helleborus (ալկալոիդներ, ռանունկուլին, պրոտոանեմոնին), քնախոտ - прострел («сон-трава») - Pulsatilla (պրոտոանեմոնին, ալկալոիդներ), գնձմնձուկ -василистник - Thalictrum (ալկալոիդներ, ցիանոգլիկոզիդներ), ձզկի – купальница - Trollius (ալկալոիդներ, սապոնիններ)։


== Ծանոթագրություններ ==


== Գրականություն ==
Жизнь растений : в 6 т. / под ред. А. Л. Тахтаджяна. — Т. 5, ч. 2. Цветковые растения. — М.: Просвещение, 1981. — С. 82, 83, 109, 210, 211.
Կաղապար:ИОРСР


== Հղումներ ==
«Жабник»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
«taxon»։ Germplasm Resources Information Network (GRIN) (անգլ.) (Ստուգված է 10 Հունիսի 2009)
Գեորգի Լիանոսյան

Գևորգ Ստեփանի Լիանոսյան (ռուս.՝ Георгий Степанович Лианозов), հայազգի նշանավոր գործարար, ձկան խավիարի արտադրող ու արտհանող։


== Կենսագրություն ==
Գևորգ Ստեփանի Լիանոսյանը Լիանոսյանների տոհմի ներկայացուցիչներից է, ընտանեկան գործի հիմնադիր Ստեփան Մարտինի Լիանոսյանի որդին։ Հոր մահից հետո 1894 թվականին նա սկսում է տնօրինել ընտանեկան խավիարի ու նավթի գործի մի մասը իր հորեղբայր Գևորգ Մարտինի Լիանոսյանի հետ։
1900 թվականին Գևորգը մահանում է՝ թողնելով ողջ գործը հորեղբորն ու նրա որդիներին։


== Լիանոսյանների տոհմածառը ==


== Հղումներ ==
Պարկ Յու Նա

Պարկ Յու Նան (դեկտեմբերի 23, 1997(1997-12-23), Սեուլ, Հարավային Կորեա) 8D Creative's WIP կինոընկերության հարավկորեացի դերասանուհի։ Նա հայտնի է «Իրական գեղեցկություն» (2020-2021), «Երկնքի Ամրոց»  (2018-2019) և «Հյուրանոց Դել Լունա»  (2019) դորամաներում խաղացած  դերերի  շնորհիվ։


== Ֆիլմագրություն ==


== Երաժշտական տեսահոլովակներ ==


== Ծանոթագրություններ ==
Ջորջ Պորտեր

Ջորջ Պորտեր (անգլ.՝ George Porter, Baron Porter of Luddenham, դեկտեմբերի 6, 1920(1920-12-06)[…], Stainforth, Անգլիա - օգոստոսի 31, 2002(2002-08-31)[…], Քենթերբերի, Անգլիա), անգլիացի ֆիզիկա-քիմիկոս, Լոնդոնի թագավորական ընկերության անդամ (1960)։
Կրթությունն ստացել է Լիդսի և Քեմբրիջի համալսարաններում (1938-1941), դասավանդել է Քեմբրիջի (1949-1954) և Շեփիլդի (1955-1963) համալսարաններում։ 1966 թվականից Մեծ Բրիտանիայի թագավորական ինստիտուտի տնօրենն է։ Հիմնական աշխատանքները վերաբերում են գազային ֆազում արագ ֆոտոքիմ․ ռեակցիաների կինետիկային։ Մշակել է (Ռ․ Նորիշի հետ) կինետիկ սպեկտրաչափության իմպուլսային ֆոտոլիզի մեթոդը։ Իմպուլսային լազերային ֆոտոլիզի սարքի առաջին ստեղծողներից է։ Պորտերը 1968 թվականից ֆոտոկենսաբանության Միջազգային կոմիտեի, 1970 թվականից՝ Մեծ Բրիտանիայի քիմիական ընկերության նախագահն է եղել։ Նոբելյան մրցանակ (1967, Ռ․ Նորիշի և Մ․ Այգենի հետ համատեղ)։


== Ծանոթագրություններ ==
Բեմանկարչություն

Բեմանկարչություն (սցենոգրաֆիա), դեկորացիոն արվեստ։ Ներառում է դեկորների, զգեստների, բուտաֆորական իրերի ձևավորումը, գրիմավորումը և լուսավորումը։


== Բեմանկարչությունը հայկական թատրոնում ==
Առաջին ճանաչված հայ բեմանկարիչ Վարդգես Սուրենյանցը կապված է եղել Մոսկվայի և Պետերբուրգի թատրոնների հետ։
19-րդ դարի բեմի հարդարման հայ առաջին մասնագետները համարվում են Հ․ Պաղտատլյանը, Հ․ Հեքիմյանը (Կոստանդնուպոլիս, Արամյան թատրոն), արևելահայ թատրոնում՝ Ս․ Աբամելիքյանը (Թիֆլիս)։
Հայկական բեմում բեմանկարչական առաջին փորձերն արել են Հարություն Շամշինյանը, Գևորգ Բաշինջաղյանը, Եղիշե Թադևոսյանը, Արշակ Ֆետվաճյանը, Գրիգոր Շարբաբչյանը։ Նկարչական ձևավորմամբ ցույց տրված առաջին ներկայացումը հայկական թատրոնում եղել է Լևոն Շանթի «Հին աստվածներ»-ը (հունվար, 1913, Թիֆլիսի Արտիստական թատրոն, բեմադրիչ՝ Ա․ Արմենյան, բեմանկարիչներ՝ Գ․ Բաշինջաղյան, Ա․ Ֆետվաճյան, Ե․ Թադևոսյան)։


== Ծանոթագրություններ ==


== Գրականություն ==
Aronson, A. (2005) Looking into the Abyss: Essays on Scenography, Ann Arbor։ University of Michigan Press
Baugh, C. (2005) Theatre, Performance, and Technology: The Development of Scenography in the Twentieth Century, Basingstoke։ Palgrave Macmillan
Beacham, R. C. (1994) Adolphe Appia: Artist and Visionary of the Modern Theatre, Reading։ Harwood Academic Publishers
Brockett, O. G., Mitchell, M. and Hardberger, L. (2010) Making the Scene: A History of Stage Design and Technology in Europe and the United States, Austin (TX)։ University of Texas Press
Craig, E. G. (1911) Towards a New Theatre, London։ Heinemann. [Reprinted in 1962, London։ Mercury Books]
Hannah, D. and Harsløf, O. eds. (2008) Performance Design, Nijalsgade, Denmark։ Museum Tusculanum Press
Howard, P. (2002) What is Scenography?, London։ Routledge [Second Edition 2009]
McAuley, G. (1999) Space in Performance: Making Meaning in the Theatre, Ann Arbor։ University of Michigan Press
McKinney, J. and Butterworth, P. (2009) The Cambridge Introduction to Scenography, Cambridge։ Cambridge University Press
Svoboda, J. and Burian, J. ed. (1993) The Secret of Theatrical Space, New York։ Applause Theatre Books
Խորենիա

Խորենիա (վրաց.՝ ხორენია) հայաբնակ գյուղ Ջավախքում, Վրաստանի Ախալքալաքի շրջանում, Ախալքալաք քաղաքից 7 կմ հարավ-արևելք, Փարվանա լճի աջ կողմում։ Ծովի մակարդակից 1, 780 և 1, 800 մետր բարձրության վրա։


=== Պատմական ակնարկ ===
1595 թվականին ունեցել է 28 ընտանիք հայ-բնիկներ։ Այն անվանվել է Մեծ Խորենիա։ Սկզբնական բնիկներն են եղել Ղայտմազի որդիներ՝ Գրիգորը և Մովսեսը։ Գրիգորի որդիներ՝ Սարգիսը և Սահակը, եղբայրներ՝ Գուրասպը և Խաչատուրը, և մի քանիսը։ Իսկ փոքր Խորենիան ունեցել է ընդամենը երեք տուն։ Մեծ Խորենիան եղել է մուսուլմանների իշխանության տակ, և այդ օրերին գյուղապետն է եղել Յուսուփը։ 19-րդ դարի 2-րդ կեսերին գյուղը պատկանել է կալվածատեր Ղերխկյամովին Հայ-կաթոլիկե Ախալցխայից։ 1978 թ.-ին Խորենիայի հայերն իրենց գյուղում կառուցում են 2 հուշարձան, մեկը նվիրվում է տղամարդկանց, մյուսը կանանց, ովքեր զոհվել են թուրքական բարբարոսությունների ժամանակներում։ II համաշխարհային պատերազմին Խորենիան տվել է 119 զինվոր, որոնցից 46-ը չեն վերադարձել ընտանիքներ։


=== Բնակչություն ===
Ներկայիս գյուղի բնակիչներն այն մարդկանց հետնորդներն են, ովքեր տեղափոխվել են այստեղ Կարսի շրջանի Կարինից և Արտահանից։ Խորենիա գյուղի ծխական դպրոցը հիմնադրվել է 1873 թ-ին ունեցել է 1 ուսուցիչ Հարություն Տեր-Վարդանյանցն է դասավանդել և 25 աշակերտ, որոնց թիվը չի փոփոխլել մինչև 1875 թ.-ը։ Խորենիաի հայերը գաղթել են Էրզրումի վիլայեթից, 1830 թ.-ին։


=== Եկեղեցին ===
Յերման Սուրբ-Խաչ եկեղեցին այն հայտնի է որպես նաև Սուրբ Հովհաննես Կարապետ անվամբ, այն կառուցված է 10-11 րդ դարում Բյուզանդիացիների իշխանության ժամանակաշրջանում։ Հայերը որոնք վերաբնակվեն են Կարինից 1830-ական թվականներին վերակառուցում և վերանվանում են Սուրբ Հովհաննես Կարապետ։ Դեռևս 1850-ական թվականների արխիվային փաստաթղթերի այն հիշատակվում է Յերևման Սուրբ-Խաչ։ Հարավից այն միանում է մի փոքրիկ եղեղեցու, որը թվանշվում է նույն ժամանակաշրջանին։


== Ծանոթագրություններ ==
Պետրիկ (գետ)

Անվան այլ կիրառումների համար տե՛ս՝ Պետրիկ (այլ կիրառումներ)Պետրիկ (գետ) (ռուս.՝ Петрик (река)), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կույանովո (այլ կիրառումներ)

Կույանովո, կարող է վերաբերել՝

Կույանովո - գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Կույանովո - գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Ղազա փողոց

Ղազա փողոց կամ Ղազա ճանապարհ (եբրայերեն՝ דרך עזה‎ - Derech Aza), գլխավոր փողոց Երուսաղեմի Ռեհավիա շրջանում։


== Պատմություն ==

Փողոցը կոչվում է Ղազա, քանի որ կառուցվել է  Երուսաղեմի հին քաղաքի Յաֆֆյան դարպասներից դեպի հարավային Միջերկրական ափ, այդ թվում`Ղազա քաղաքի պատմական ճանապարհի մի մասի վրա։ 20-րդ դարի առաջին կեսին փողոցի բնակիչների մեծ մասը հարուստ գերմանացի հրեաներ էին (օրինակ՝ նախարար Յոսեֆ Բուրգ), որոնք պահպանեցին իրենց եվրոպական կենսակերպն ու լեզուն նույնիսկ այն ժամանակ, երբ փողոցը կոչվեց "Gaza Straße": Այսպիսով, Ղազայի և Ռաբբի Խայիմ Բեռլինի փողոցների խաչմերուկ՝ «Ղազա-Բեռլին անկյունը», դարձավ շրջանի բնակչությանը նկարագրող սլենգ տերմին։


== Տեսարժանություններ ==
Բացի փոխանակման համար կարևորությունից, փողոցն ունի առևտրային և մշակութային արժեք։ Իսրայելի վարչապետի պաշտոնական նստավայրը գտնվում է այս փողոցում, ուստի հաճախ ցույցեր են անցկացվում պաշտոնական նստավայրի դիմաց գտնվող Փարիզյան հրապարակում։ 2007 թվականին հրապարակը վերանվանվել է «Ազատություն «Ջոնաթան Պոլլարդին» հրապարակ»։
Ղազա փողոցը սկսվում է Փարիզի հրապարակի, թագավոր Դավթի, Քերեն ՀաԵսոդի և Ռամբամ փողոցների խաչմերուկում, և ձգվում է մինչև Խաչի հովիտի («Էմեք Համացլևա») և Խաչի վանքի հարևանությամբ գտնվող Ռաբբի Իցխակ ՀաԼևի Հերցոգ պողոտայի խաչմերուկ։ Փողոցում գործում են բազմաթիվ սրճարաններ, ռեստորաններ և այլ առևտրային ծառայություններ։


== Ճարտարապետություն ==
Ղազա փողոցի շենքերի մեծ մասը նախգծված են բաուհաուզ ոճով և կառուցված են Երուսաղեմի քարով։ Հիմնականում բազմաբնակարան շենքեր են, չորս հարկից ոչ բարձր, աչքի ընկնող այգիներով։


== Իսրայել-պաղեստինյան հակամարտություն ==
2002 թվականի մարտին մահապարտ ահաբեկիչը մտել է Ղազա փողոցում գտնվող "Café Moment" և պայթեցրել հագուստի տակ թաքնված հզոր պայթուցիկ սարքը՝ սպանելով ինը մարդու։ Երկու տարի անց պաղեստինցի մահապարտ ահաբեկիչը պայթեցրել է Հադասսա բժշկական կենտրոնի երկու կամպուսների միջև ուղևորվող ավտոբուսը, ինչի արդյունքում մահացել է տասնմեկ մարդ և հիսուն մարդ վիրավորվել է։


== Ծանոթագրություններ ==
Վեչիրչինո (գյուղ, Գադյաչի շրջան)

Վեչիրչինո (ուկրաիներեն՝ Вечірчине), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1628 թվականին։
2001 թվականի տվյալներով Վեչիրչինո գյուղում բնակվում էր 124 մարդ։ Բնակավայրը զբաղեցնում է 0,782 կմ² տարածք։ Բնակչության խտությունը կազմում էր 158,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրասնոյարսկոե (գյուղ, Սերեդինա-Բուդայի շրջան)

Անվան այլ կիրառումների համար տե՛ս՝ ԿրասնոյարսկոեԿրասնոյարսկոե (ուկրաիներեն՝ Красноярське), գյուղ Ուկրաինայի Սումիի մարզի Սերեդինա-Բուդայի շրջանում։
2001 թվականի տվյալներով Կրասնոյարսկոե գյուղում բնակվում էր 17 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուսկուսկան (գետ)

Բուսկուսկան (ռուս.՝ Бускускан), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Մեծ Բաչատ գետի ափին՝ 32 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Ինյա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը․


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պաղլամա

Պաղլամա, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Պետրոպավլովկա (գյուղ, Վոլչանսկի շրջան)

Անվան այլ կիրառումների համար տե՛ս՝ ՊետրոպավլովկաՊետրոպավլովկա (ուկրաիներեն՝ Петропавлівка), գյուղ Ուկրաինայի Խարկովի մարզի Վոլչանսկի շրջանում։ Բնակավայրը նախկինում նաև անվանվել է Մոգիլին։ Հիմնադրվել է 1874 թվականին։
2001 թվականի տվյալներով Պետրոպավլովկա գյուղում բնակվում էր 445 մարդ։ Բնակավայրը զբաղեցնում է 0,166 կմ² տարածք։ Բնակչության խտությունը կազմում էր 2680,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուտանովո

Կուտանովո (ռուս.՝ Кутаново, բաշկիրերեն՝ Ҡотан), գյուղ Ռուսաստանի Բաշկորտոստան հանրապետության Բուրզյանսկի շրջանի կազմում։
Բնակչությունը 2009 թվականին գրանցված տվյալներով կազմում էր 361 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովոյամուրզինո

Նովոյամուրզինո (ռուս.՝ Новоямурзино, բաշկիրերեն՝ Яңы Ямурҙа), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 373 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ազգային կենտրոնական դպրոց

Ազգային կենտրոնական դպրոց, տարրական, ապա միջնակարգ դպրոց։ Հիմնադրվել է 1880 թվականին, Նոր Ջուղայի Չարսու թաղամասում՝ Իրանա-Հնդկաստանի թեմի առաջնորդ Գրիգորիս արքեպիսկոպոս Հովհաննիսյանի նախաձեռնությամբ։ Միավորել է մինչ այդ Նոր Ջուղայում գործող երեք դպրոց՝ Հ. Աբգարյանի հիմնած Հայկյան հայրենասիրականը, Մարիամ Հայաւթյունյանի և Մարգար Սուքիասյանի հիմնած դպրոցները։ 1892 թվականին ընդգրկել է նաև Ս. Կատարինյան իգական դպրոցը՝ կոչվելով Նոր Ջուղայի ազգային երկսեռ դպրոց։ Սակայն Ազգային կենտրոնականը հիմնականում եղել է արական տարրական դպրոց։ 1936 թվականին, երբ ազգային դպրոցները պետականացվել են, վերոհիշյալ դպրոցները սկսել են կոչվել «Շահ Աբրաս Մեծ» անունով։ Հետագայում կրկին դարձել են ազգային։ 1970-1971 թվականներին Նոր Ջուղայի բոլոր ազգային դպրոցներում աշակերտության թիվը հասել է 1454-ի, ուսուցիչներինը՝ 100-ի (38-ը՝ հայ, 61-ը՝ պարսիկ)։ Մինչև 1936 թվականը դասավանդումը եղել է հայերեն, պետական ծրագիր մտցնելուց հետո մայրենի լեզվի ուսուցումը սահմանափակվելը։ Դասավանդվել են հայերեն, հայոց պատմություն, կրոն, անգլերեն, ֆրանսերեն, պարսկերեն, հանրահաշիվ, երկրաչափություն, ֆիզիկա, քիմիա, ընդհանուր պատմություն, աշխարհագրություն, երաժշտություն, նկարչություն և այլն։
Մինչև 19-րդ դարի վերջը Նոր Ջուղայի ազգային դպրոցները ղեկավարել է առաջնորդը կամ հոգաբարձությունը, Թավրիզի Հայկազյան-Թամարյան դպրոցի շենքը դասավանդվել են հայոց լեզու և գրականություն, պատմություն, պարսկերեն, ֆրանսերեն և հանրա կրթական այլ առարկաներ։ Ուսուցումը մինչև ազգային դպրոցների փակումը (1936) եղել է հայերեն, վերաբացումից հետո՝ պարսկերեն, իսկ հայերենն ուսումնասիրվել է պետական ծրագրից դուրս՝ արտաժամյա։ Հայկազյան-Թամարյան ազգային դպրոց, տարրական, ապա միջնակարգ երկսեռ դպրոց։ Հիմնվել է 1875 թվականին, Թավրիզի Լիլիավա թաղամասում՝ «Հայկազյան» և «Սևան» առևտրական ընկերությունների կողմից։ 1879 թվականին այստեղ հիմնվել է նաև օրիորդաց դպրոց։ 1895 թվականին այդ դպրոցները տեղափոխվել են Թումանյանց եղբայրների կառուցած նոր եռահարկ շենքը (13 դասարանով և սրահով), որը կոչվել է նրանց վաղամեռիկ քրոջ՝ Թամարի անունով։ Այդ թվականից էլ սկսել է կոչվել Հայկազյան-Թամարյան։ 20-րդ դարի սկզբին Ի-ի միակ միջնակարգ ուսումնական հաստատությունն էր։ 1936 թվականին փակվել է. վերաբացվել է միայն 1956-1957 ուսումնական տարում։ Այդ շրջանից սկսած՝ Թավրիզի ազգային դպրոցները կոչվել են Հայկազյան-Թամարյան-Սահակյան տարրական և միջնակարգ երկսեռ դպրոցներ (կրթության նախարարությունում հայտնի էին «Ասադի» անունով)։ Դասավանդվել են բնական, հասարակական և տեխնիկական գիտություններ, լեզուներ, մեծ ուշադրություն է նվիրվել մանկահետագայում՝ հատուկ նշանակված տեսուչները (բոլոր դպրոցները ղեկավարել է մեկ տեսուչ)։ 1936 թվականից հետո տեսուչի պաշտոնում նշանակվել են պարսիկներ, 1955 թվականից՝ երբեմն նաև հայեր։ Դպրոցն ունեցել է գրադարան, երգչախումբ, պարախումբ, կազմակերպվել են թատերական ներկայացումներ։
Թաղաքար

Թաղաքար, լեռնանցք Փոքր Կովկաս լեռնահամակարգում, Զանգեզուրի լեռնաշղթայի հարավային մասում, Մեղրի–Օրդուբադ–Ագուլիս ճանապարհի վրա։


== Ծանոթագրություններ ==
Ժողովածու (4951)

Ժողովածու (4951), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4951 թվի տակ։ Ձեռագիրը գրվել է 16-րդ դարում Մկրտիչ գրիչի կողմից։ Ստացողը եղել է Քնքուշն։ Գրված է թղթի վրա, որը ունի 27x18 չափս։ Ձեռագիրը կազմված է 154 թերթից։ Գրված է երկսյուն, բոլոգրով։ Ունի նկար ծաղկողի կամ գրչի, կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կանաչ կտավ։ Հիշատակարաններ գրչի՝ 74ա, 103ա, 120բ, 143բ, 148բ և այլուր, հետագայի՝ 149ա (1788թ.):


== Բովանդակություն ==
Մաշտոց։
Գանձք։
Սրիկ Կոստանդի Տաղք։
Խրատք (Վարդ. Այգեկցի, Յովհ. Երզնկացի, Ան. Շիրակացի, անանունք)։
Վարդ. Այգեկցւոյ Վասն անքուն որդանցն։


== Ծանոթագրություններ ==
Սաբանչի (այլ կիրառումներ)

Սաբանչի, կարող է վերաբերել՝

Սաբանչի - գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Սաբանչի - գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Սաբանչի - գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Արթուր Պողոսյան (այլ կիրառումներ)

Արթուր Պողոսյան անվամբ հայտնի են մի քանի անձնավորություններ.

Արթուր Հմայակի Պողոսյան, ՀՀ պետական գործիչ, ՀՀ մշակույթի նախարարի տեղակալ։
Արթուր Վլադիմիրի Պողոսյան, ՀՀ վճռաբեկ դատարանի դատավոր։
Արթուր Պողոսյան, ՀՀ ԱԱԾ քննչական դեպարտամենտի պետ։
Մարգարետ Բարնարդ

Մարգարետ Հելեն Բարնարդ (անգլ.՝ Margaret Helen Barnard, 1898, Բենգալիա - 1992), նկարչուհի և լինոփորագրությունների հեղինակ։ 
Բարնարդը ծնվել է Բենգալիայում, որտեղ իր հայրը ծառայում էր Հնդկաստանի ոստիկանական ուժերում։ Յոթ տարեկանում նա վերադարձել է Բրիտանիա` կրթություն ստանալու համար և հաճախել է Բաթի ավագ դպրոց, ինչպես նաև` Սուրբ Լեոնարդի դպրոց։ 
Բարնարդը 1917-1923 թվականներին սովորել է Գլազգոյի արվեստի դպրոցում։ Այնուհետև նա տեղափոխվել է Լոնդոն, որտեղ նա հաճախել է Գրոսվեմորի Ժամանակակից արվեստի դպրոց իր տարեկից Սիբիլ Անդրյուսի հետ, նրանց դասավանդել է Քլաուդի Ֆլայթը։ 
1924 թվականին նա ամուսնացել է նկարիչ Ռոբերտ Ջորջ Սենգ Մաքեչինի հետ, որը 1927 թվականին պետք է դառնար բրիտանական «Յոթ և հինգ միություն» արվեստի խմբի անդամ։ 
Զույգը մի քանի տարի ապրել է Իտալիայում, հետո նրանք տեղափոխվել են Ռայ։ 
Երկրորդ համաշխարհային պատերազմի ընթացքում նա եղել է շտապ օգնության վարորդ, հող է մշակել և նապաստակներ պահել. նա վերսկսել է նկարչությունը պատերազմի ավարտից հետո և շարունակել է ցուցադրվել Թագավորական ակադեմիայում մինչև իր մահը։ 
1990 թվականին նա իր սեփական և իր ամուսնու, ինչպես նաև` իրենց անձնական հավաքածուում գտնվող ուրիշ նկարիչների աշխատանքները հանձնել է Ռեյի Արվեստի Պատկերասրահին։ 
Բարնարդը մահացել է 1992 թվականին։


== Ծանոթագրություններ ==


== Արտաքին հղումներ ==
Rye Art Gallery collection.
Շատիլովկա (գյուղ, Խիսլավիչսկի շրջան)

Շատիլովկա (ռուս.՝ Шатиловка), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 39 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դելտա (ԳՏԿ)

«Դելտա» գիտատեխնիկական կենտրոն, Վրաստանի գիտաարտադրական միավորում։


== Պատմություն ==
Դելտայի պատմությունը սկսվում է 20-րդ դարի 60-ական թվականներից։ Իր ներկայիս տեսքով գիտատեխնիկական կենտրոնը գործում է 2010 թվականից։ Այն միավորել է վեց գիտահետազոտական ​​ինստիտուտ և Թբիլիսիի օդանավերի գործարանը և գտնվում է Վրաստանի պաշտպանության նախարարության վերահսկողության տակ։


== Գործունեություն ==
«Դելտան» արտադրում է «Լազիկա» հետևակի մարտական ​​մեքենաներ, «Դիդգորի» զրահատեխնիկա, անօդաչու բազմաֆունկցիոնալ ուղղաթիռներ, ատրճանակներ, դիպուկահար և գրոհային հրացաններ, ոստիկանական և ռազմական տեխնիկա։ Ռազմական գիտական ​​կենտրոնը զբաղվում է նաև ականանետերի և նռնականետերի մշակմամբ, որոնք հաջողությամբ վաճառվում են արտերկրում։


=== Պայմանագիր Դիդգորի Մեդևակի համար ===
Երեքշաբթի՝ 2016 թվականի փետրվարի 2-ին,«Դելտա»-ն հայտարարեց, որ շահել է Սաուդյան Արաբիային «ավելի քան 100» զրահապատ բժշկական տարհանման մեքենաներ (Didgori Medevac) մատակարարելու պայմանագիրը։ Պայմանագիրը գնահատվում է «մինչև 100 մլն լարի» (մոտ 45 մլն դոլար)։ «12 մեքենաներից բաղկացած առաջին խմբաքանակը Սաուդյան Արաբիա է ուղարկվել հունվարի 30-ին։
Ըստ «Դելտա»-ի, Սաուդյան Արաբիայի պաշտպանության նախարարության կողմից 2014 թվականին հայտարարված այլ հայտատուների թվում են Oshkosh Defense; Lenco զրահապատ մեքենաներ; STREIT Group և International Armored Group (IAG): Մրցույթի եզրափակիչ փուլում վրացական մեքենան «նոկաուտի է ենթարկել» Lenco BearCat-ը։ Սաուդյան Արաբիայի հետ պայմանագիրը ստորագրվել է 2015 թվականի դեկտեմբերին։ «Դելտա»-ի գործադիր տնօրեն Ուչա Ձոձուաշվիլին ասել է, որ պայմանագիրն իր տեսակի մեջ առաջինն է և «հսկայական հաջողություն» է Վրաստանի պաշտպանական արդյունաբերության համար։ Նրա խոսքով՝ «Դելտան» «նախնական բանակցություններ» է վարում երկու այլ առանձին համաձայնագրերի շուրջ՝ 290 մլն լարի արժողությամբ։


=== Պայմանագիր մարտական ​​մոդուլների համար ===
Տեղեկատվության համաձայն՝ Սաուդյան Արաբիայի և վրացական «Դելտա» ընկերության միջև 32 միլիոն դոլար արժողությամբ զինտեխնիկայի մատակարարման պայմանագիրը կնքվել է 2016 թվականի մարտին, և դրա հիման վրա վրացական կողմը արդեն հունիսին Սաուդյան Արաբիային պետք է մարտական մոդուլների առաջին խմբաքանակը դնի։ Արաբիային վաճառված մոդուլները նման են այն բանին, որ տեղադրվել են Լազիկի հետևակի մարտական մեքենայի վրա, որը 2012 թվականին պատրաստել է «Դելտան»։


== Ապրանքներ ==
Didgori-1 - զրահափոխադրիչ, անձնակազմ 8 + 1, V-աձև
Didgori-2 - զրահափոխադրիչ, մարտական ​​հետախուզական մեքենա
Didgori-3 - զրահափոխադրիչ, անձնակազմ 9 + 3,
Դիդգորի Մեդևակ - զրահապատ բժշկական մեքենա (BMM)
Լազիկա - հետևակի մարտական ​​մեքենա,
ZCRS-122 - Բազմակի արձակման հրթիռային համակարգ
BRDM-2 - արդիականացված BRDM-2
G5 - վրացական ավտոմատ հրացան - G-5 (նախատիպ)
GMM-120 - ինքնագնաց ականանետ
Scorpion - Լուռ ատրճանակ


== Ծանոթագրություններ ==
Չեգոդաևո (գյուղ, Բիժբուլյակսկի շրջան)

Չեգոդաևո (ռուս.՝ Чегодаево, բաշկիրերեն՝ Чегодаев), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լյուսիեն Լևի-Բրյուլ

Լյուսիեն Լևի–Բրյուլ (ֆր.՝ Lucien  Levy-Bruhl), ապրիլի 10, 1857(1857-04-10)[…], Փարիզ - մարտի 13, 1939(1939-03-13)[…], Փարիզ), ֆրանսիացի փիլիսոփա և հոգեբան–պոզիտիվիստ։ Հայտնի է իր պարզունակ «նախապատմական մտածողության» վերաբերյալ տեսությամբ։


== Կենսագրություն ==
Լյուսիեն Լևի–Բրյուլը ծնվել է Փարիզում, Լոթարինգիայից տեղափոխված հրեական ընտանիքում։ Նրա հայրը` Սիլվան Լևին, վաճառական էր, իսկ մայրը` Էռնեստինա Լևին, տնային տնտեսուհի էր։ Ամուսնացել է հարուստ ոսկերիչ Դեյվիդ Բրյուլի դստեր` Ալիսա Լուիզա Բրյուլի հետ և ձեռք է բերել երկրորդ ազգանունը։
Փիլիսոփայության ագրեժեի աստիճանով ավարտել է Բարձրագույն մանկավարժական դպրոցը։
Ղեկավարել է Սորբոնի ժամանակակից փիլիսոփայության պատմության ֆակուլտետը։ Նա Փարիզի էթնոլոգիայի համալսարանի հիմնադիրն է։
Սկսել է որպես փիլիսոփա, առաջին աշխատանքները նվիրված են գերմանական փիլիսոփայության զարգացմանը, Ջեյմս Ֆրեզերի «Ոսկե ճյուղը» աշխատությանը ծանոթանալուց հետո հետաքրքրվել է մարդաբանությամբ։ Ըստ մեթոդաբանության, խնդիրների լուծման սկզբունքների գործել է որպես սոցիոլոգ Էմիլ Դյուրկհեյմի աշակերտ։ Եղել է պոզիտիվիստ։
Նա նաև հիմք է դրել պատասխանատվություն հասկացության փիլիսոփայական մշակմանը՝ դրա մասին խոսելով իր «Պատասխանատվության գաղափարը» (1884) տրակտատում։


== Փիլիսոփայություն ==
Բրյուլը հայտնի է իր նախնադարյան «մինչտրամաբանական մտածողության» վերաբերյալ տեսությամբ։ Հակառակվել Է Թեյլորի և ուրիշ էվոլյուցիոնիստների տեսակետին, որոնք վստահ էին, թե նախնադարյան մարդը («փիլիսոփայող վայրենին») նույնքան տրամաբանորեն է մտածել, որքան ժամանակակից մարդը. Լյուսիեն Լևի–Բրյուլը վստահ է եղել, որ «ցածր հասարակության» մեջ տիրապետում են նաև «անհատական պատկերացումներից» սկզբունքորեն ուրիշ «խմբային պատկերացումներ»։ Չնայած, որ Լյուսիեն Լևի–Բրյուլը ենթադրում էր, որ հատուկ է տարբեր հասարակական կառուցվածքների մտածելակերպը, բայց և այնպես «մինչտրամաբանական մտածողությունը» հատուկ չէր համարում մի միայն հետամնաց ժողովուրդներին. ըստ այս տեսության` անձնական փորձի սահմաններում «նախնադարյան մարդը» մտածում և գործում էր ժամանակակց մարդու նման, իսկ ժամանակակից կյանքում ևս առկա են երևույթներ (կրոն, բարոյականություն), որոնցում դրսևորվում են խմբային պատկերացման գործողությունները, կիրառելի չեն տրամաբանական օրենքները։


== Ծանոթագրություններ ==


== Գրականություն ==
Балагушкин Е. Г. Леви-Брюль Л. // Культурология. Энциклопедия. В 2-х т. / Гл. ред. и авт. проекта С. Я. Левит. — М.: «Российская политическая энциклопедия» (РОССПЭН), 2007. — Т. 1. — С. 1124—1125. — 1392 с. — (Summa culturologiae). — ISBN 978-5-8243-0838-9, ISBN 978-5-8243-0840-2
Роговин М. С. Люсьен Леви-Брюль // Философский энциклопедический словарь. / Гл. редакция: Л. Ф. Ильичёв, П. Н. Федосеев, С. М. Ковалёв, В. Г. Панов. — М.: Советская энциклопедия, 1983.
 Леви-Брюль Люсьен՝ հոդվածը Հրեական էլեկտրոնային հանրագիտարանում
Люсьен Леви-Брюль // Философия: Энциклопедический словарь. / Под ред. А. А. Ивина. — М.: Гардарики, 2004.
Люсьен Леви-Брюль // Философская энциклопедия. В 5-х т. / Под ред. Ф. В. Константинова. — М.: Советская энциклопедия. 1960—1970.
Իվան Կուլեբա

Իվան Դմիտրոյի Կուլեբա (հունիսի 11, 1953(1953-06-11), Պոգարշչինա, Լոխովիցայի շրջան, Պոլտավայի մարզ, Ուկրաինական ԽՍՀ, ԽՍՀՄ),  ուկրաինացի դիվանագետ, Ուկրաինայի արտակարգ և լիազոր դեսպան։
Հայաստանի Հանրապետությունում Ուկրաինայի արտակարգ և լիազոր դեսպան (2019 թվականի դեկտեմբերի 24-ից)։


== Կենսագրություն ==
Ծնվել է 1953 թվականի հուլիսի 11-ին՝ Պոլտավայում։ 1992-ին ավարտել է Արտաքին առևտրի համամիութենական ակադեմիայի միջազգային տնտեսական կապերի բաժինը։ Օտար լեզուներից տիրապետում է ռուսերենին և անգլերենին։
06.2002-ից մինչև 07.2003 թվական ՝ Ուկրաինայի արտաքին գործերի նախարարության պետքարտուղարի տեղակալ։
07.2003 թվականից մինչև 07.2004 թվական՝ Ուկրաինայի արտաքին գործերի փոխնախարար։
2004 թվականի օգոստոսի 26-ից մինչև 2009 թվականի հունիսի 22-ը ՝ Չեխիայում Ուկրաինայի արտակարգ և լիազոր դեսպան։
2018 թվականի մայիսի 17-ից մինչև 2019 թվականի դեկտեմբերի 24-ը ՝ Ղազախստանում Ուկրաինայի արտակարգ և լիազոր դեսպան։


== Աստիճան ==
Դիվանագիտական ​​կոչում ՝ արտակարգ և լիազոր դեսպան։


== Մրցանակներ ==
«Ժողովուրդների բարեկամության» շքանշան (Աֆղանստան)
III աստիճանի «Ծառայությունների համար» շքանշան
ԽՍՀՄ մեդալ «Աշխատանքի խիզախություն»


== Ծանոթագրություններ ==
Յան Աուտրոպ

Յան Աուտրոպ (ռուս.՝ Ян Петрович Аутроп (Аутрун), ապրիլի 13, 1901(1901-04-13), Կուրլանդիական գուբերնիա, Ռուսական կայսրություն - անհայտ), Քաղաքացիական պատերազմի հերոս, Վարշավյան ճակատամարտի մասնակից։


== Կենսագրություն ==
Լատիշ բատրակների ընտանիքից է, սովորել է գյուղական ուսումնարանում։ Առաջին համաշխարհային պատերազմի սկսվելուց հետո, երբ Կուրլանդիայի նահանգը գրավվում է գերմանական զորքերի կողմից, Յանը ուղարկվում է 12-րդ կայսերական բանակ խրամատներ փորելու։ Փետրվարյան հեղափոխությունից հետո ծառայել է լատիշական գնդերից մեկում։ Կամավոր մտնել է Կարմիր բանակ, 1917 թվականի վերջին գտնվել է Վալկո-Ռուենյան մարտական ջոկատում և գերի ընկել գերմանացիներին։ Գերությունից փախչելուց հետո միանում է «Գրասիս» պարտիզանական ջոկատին։ 1919 թվականին 3-րդ Կազանյան հրաձգային դիվիզիայի 8-րդ լատիշական հետևակային գնդում հետախույզ և գնդացրորդ էր։ Մասնակցել է հյուսիսարևմտյան դենիկինյան, լեհական, վրանգելյան ռազմաճակատների մարտերին, վիրավորվել և կոնտուզիա ստացել։ Վրանգելի զորքերի ջախջախումից հետո ավարտել է Լատդիվիզիայի հեծելազորային բրիգադին կից հեծելազորային դասընթացները։ Եղել է տարբեր հրամանատարական պաշտոններում, մասնակցել Մախնոյի և մյուս բանդաների դեմ մղվող մարտերին։ Աչքի է ընկել Խարկովի տակ գտնվող «Սուխայա Սոլոտինա» գյուղում, վաշտի անհաջող հարձակումից հետո, Աուտրոպը իր գնդացրով միայնակ մի քանի ժամ դիմացել է թշնամու ճնշմանը, մինչև օգնական ուժերի մոտենալը և հարձակման վերսկսելը։ Այդ սխրանքի համար գնդացրորդ և հետախույզ Յան Աուտրոպը պարգևատրվել է ՌՍՖՍՀ Կարմիր Դրոշի շքանշանով և արծաթյա ժամացույցով։ Կարմիր բանակայինի հետագա ճակատագիրն անհայտ է։


== Ծանոթագրություններ ==
Աղդա

Աղդա, գետակ Արաքսի ավազանում, Արփայի աջակողմյան վտակ Եղեգիսի աջ օժանդակը, որը մայր գետին է միանում Աղքենդ գյուղի մոտ։


== Ծանոթագրություններ ==
Սրտի ռիթմը (ֆիլմ)

«Սրտի ռիթմը»  (ֆր.՝ Sur le rythme), կանադական ֆիլմ, որի ռեժիսորը Չարլզ Օլիվեր Միչեյդն է։ Ֆիլմի պրեմիերան տեղի է ունեցել 2011 թվականի օգոստոսի 10-ին։ Ֆիլմի գլխավոր դերակատարներն են՝ Նիկո Արչեմբոլդը (Մարկի դերում) և Միլեն Սան Սուվղեն (Դելֆինի դերում)։ Ֆիլմում պարողների դերակատարների մեծամասնությունը Արչեմբոլդի ընկերներն են։ Ֆիլմի 60 պարողները ընտրվել են Մոնրեալից, Տորոնտոյից, Կալգարիից և Վանկուվերից։


== Սյուժե ==
«Սրտի ռիթմը» (ֆր.՝ Sur le rythme) ռոմանտիկ կատակերգություն է պարի մասին։ Դելֆին Լամարը 20 տարեկան ուսանող է, որը պետք է ընտրություն կատարի սիրած տղայի,  ծնողների և պարային կարիերայի միջև։


== Դերերում ==


== Ծանոթագրություններ ==


== Արտաքին հղումներ ==
http://www.surlerythme.com/ Սրտի ռիթմը (ֆիլմ). պաշտոնական կայք
Sur le rythme(անգլ.) ֆիլմը Internet Movie Database կայքում
Because of You

Because of You, բալլադ, ամերիկացի երգչուհի Քելլի Քլարկսոնի երգը, որի համահեղինակներն են նաև Դեյվիդ Հոդջեյմսը և Բեն Մուդը՝ Evanescence-ի նախկին անդամներից։ Երգը դարձել է Breakaway ալբոմի չորրորդ երգը՝ 2004 թվականին։ 2008 թվականի հունվարի 31-ին ԱՄՆ-ում ստացավ պլատինե կարգավիճակ, որտեղ վաճառվել էր ավելի քան 1.500.000 օրինակով։


== Երգի մասին ==

2008 թվականին Because of You-ն երկրորդն էր այն երգերի մեջ, որոնք ամենահաճախն էին ցուցադրվում հեռուստատեսությամբ, ռադիոյով, ինտերնետում և Մեծ Բրիտանիայում կենդանի կատարումներով, վերջին 5 տարիների ընթացքում։ 2009 թվականի դեկտեմբերին երգը դարձավ 7-րդն ամենատարածված էստրադային երգերում։
2007 թվականի Քելլի Քլարկսոնն այս երգը կատարում է Ռիբա Մակինտայի հետ։ Այս տարբերակը թողարկվել է, որպես առանձին կատարում և ընդգրկվել է Reba: Duets ալբոմի մեջ։ Այս երգը Billboard Hot Country Songs չարթում հասել է մինչև 2-րդ տեղը։


== Տեսահոլովակ ==
«Because of You» երգւի տեսահոլովակի ռեժիսորը Վադիմ Պելերմանն էր։ Տեսանյութը, որը իրական պատմության հիման վրա է նկարահանված՝ Քելլի Քլարկսոնի կայքից է։
Տեսանյութը սկսվում է Քլարկսոնի տան տեսարանով, որտեղ նա կշտամբում է իր գործընկերոջը։ Երբ մի երիտասարդ տղա փորձում է կոտրել ընտանեկան լուսանկարով շրջանակը, մի տահ կանգնում է և երգչուհին տեղափոխվում է անցյալ, որտեղ նա երեխա էր։ Ցուցադրվում են անցյալից տհաճ պահեր, երբ Քլարկսոնի ծնողները վիճում են։ Վերջում Քլարկսոնը վերադառնում է իր ժամանակները և այդ ժամանակ էլ շարունակվում են վիճաբանությունները։
Տեսահոլովակն արժանացել է MuchMusic մրցանակի, «People’s Choice Favorite International Artist» անվանակարգում, ինչպես նաև ստացել է MTV Video Music Awards մրցանակը «լավագույն կանացի տեսահոլովակ» անվանակարգում։


== Թողարկման հաջորդականություն ==


== Երգացանկ ==
 թվային մաքսի-սինգլ (թողարկված 2005, նոյեմբերի 1)

Թողարկված 2006, մարտի 21
 CD մաքսի-սինգլ
 CD մաքսի-սինգլ
 CD սինգլ


== Դիրքը չարթերում ==
«Because of You» մտել է ''Billboard'' Hot 100-ի թոփ 10, ամենամեծ ձեռքբերումը եղավ 7-րդ հորիզոնականը.

Ամփոփիչ չարթԿարգավիճակ և վաճառք


== Ծանոթագրություններ ==
Դանդուռ խոշորածաղիկ

Դանդուռ խոշորածաղիկ (Portulaca grandiflora), դանդուռազգիների ընտանիքին պատկանող բազմամյա խոտաբույս է՝ տարածված Հարավային Ամերիկայում։ Հայաստանի պայմաններում օգտագործվում է որպես միամյա ծաղկաբույս, քանի որ ձմռանը բաց գրունտի պայմաններում ցրտահարվում է։
Ցողունը մսալի է, սողացող, մոտ 15 սմ երկարությամբ՝ մանր, հյութալի տերևներով։ Ծաղիկները լիաթերթիկ են, կիսալիաթերթիկ, սպիտակ, դեղին, վարդագույն, կարմիր և այլ գույների։ Բացվում է միայն արևոտ եղանակների դեպքում։ Ծաղկում է հունիսի կեսերից ընդհուպ մինչև սառնամանիքները։ Երաշտադիմացկուն է, ջերմասեր և լուսասեր։ Լավ աճելու և առատ ծաղկելու համար պահամջում է թեթև ավազակավային սննդանյութերով հարուստ ստրուկտուրային հողեր։ Հումուսով հարուստ ծանր հողերում վատ է ծաղկում։
Սերմերը ցանում են մարտին՝ արկղերում։ Վերատնկում են նույնպես արկղերում, որոնք անմիջապես տեղափոխում են ջերմոց։ Սածիլները դաշտ են տեղափոխում հունիսի սկզբին և տնկում բույսը բույսից 20-30 սմ հեռավորության վրա։ Մեկ գրամ սերմից ստացվում է 4000 բույս։
Լայնորեն օգտագործվում է պարտերային տիպի ձևավորումներում, գորգային ծաղկաթմբերում, ծաղկամարգերում, միքսբորդերների առաջին պլանում։


== Տես նաև ==
Դանդուռ


== Աղբյուրներ ==
Հադերսլև (կոմունա)

Հադերսլև (դան․՝ Haderslev Kommune), դանիական կոմունա Հարավային Դանիա մարզի կազմում։ Տարածքը՝ 812,64 կմ², ինչը կազմում է Դանիայի մակերեսի 1,89 %-ը՝ առանց Գրենլանդիայի և Ֆարերյան կղզիների։ 2008 թվականի հունվարի 1-ի տվյալներով բնակչության թիվը 56414 մարդ է (տղամարդիկ՝ 28116, կանայք՝ 28298, օտարերկրացիները՝ 2152)։


== Պատմություն ==
Կոմունան ձևավորվել է 2007 թվականին հետևյալ կոմունաների միացումից.

Գրամ (Gram)
Հադերսլև (Haderslev)
Նր. Ռանգստրուպ (Nr. Rangstrup)


== Երկաթուղային կայարաններ ==
Վոյենս (Vojens)


== Պատկերասրահ ==


== Արտաքին հղումներ ==
Հադերսլևը borger.dk-ում(չաշխատող հղում)(դան.)
Պաշտոնական կայք Archived 2005-08-29 at the Wayback Machine.
Լյուրսի Լևի (կանտոն)

Անվան այլ կիրառումների համար տե՛ս՝ Լյուրսի Լևի (այլ կիրառումներ)Լյուրսի Լևի (ֆր.՝ Lurcy-Lévis), կանտոն Ֆրանսիայում։ Գտնվում է Օվերն մարզի Ալյե դեպարտամենտում։ Մտնում է Մուլեն շրջանի կազմի մեջ։
Համայնքի INSEE կոդ՝ 0316։
Լյուրսի Լևի կանտոնի մեջ հաշվվում է 9 կոմունա, որից գլխավորն է Լյուրսի Լևին։


== Կանտոնի կոմունաներ ==


== Բնակչություն ==
Կանտոնի բնակչությունը 2006 թվականին կազմում էր 4 842 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Ալյե դեպարտամենտի կոմունաների բնակչությունը INSEE կայքում
Կորինա Կիրիակ

Կորինա Կիրիակ (ռումիներեն՝ Corina Chiriac, հոկտեմբերի 26, 1949(1949-10-26), Բուխարեստ, Ռումինիա), ծագումով հայ ռումինացի երգչուհի, կոմպոզիտոր, քնարերգու, հեռուստատեսային ռեժիսոր և դերասանուհի։ Նա 1970-1980-ականների ռումինացի ամենահաջողակ երգչուհիներից մեկը։
Ձայնագրել է ավելի քան 500 երգ, 21 ձայնասկավառակ, հանդես է եկել ռումինական հեռուստատեսային բազմազան շոուներում, մյուզիքլներում, վարիետեներում։ Ռումինացի առաջին կատարողն է, ում թույլ են տվել հանդես գալ արևմտյան երկրներում։ Համերգներով հանդես է եկել Մեծ Բրիտանիայում, Ֆրանսիայում, Իտալիայում, Գերմանիայում, Շվեյցարիայում, Պորտուգալիայում, Իսրայելում, Բրազիլիայում, Արգենտինայում, Պուերտո Ռիկոյում։  70-ականների և 80-ականների սկզբին շրջագայել է Արևելյան Եվրոպայում (նախկին Արևելյան Գերմանիա, Ռուսաստան, Բուլղարիա, Լեհաստան, նախկին Չեխոսլովակիա և այլն)։
1988-1994 թվականներին ապրել է ԱՄՆ-ում։ Ռումինիայում հայտնի լինելու համար առաջարկ է ստացել Walt Disney Pictures-ից, և 1994 և 2005 թվականներին Ջրահարսը մուլտֆիլմի ռումինական տարբերակի համար կատարել Ուրսուլայի ձայնը։


== Կենսագրություն ==
Կորինա Կիրիակը ծնվել է դաշնակահարուհի Արշալույս Քալաջյանի և ռումինացի կոմպոզիտոր Միրչա Կիրիակի (1919-1994) ընտանիքում։ Տատը Փարիզ Քալաջյանը, 1915 թվականին վերապրել է Հայոց ցեղասպանությունը, հաստատվել Բուխարեստում։ 
Կորինա Կիրիակի դեբյուտը բեմում կայացել է 1970 թվականին՝ «Աստղ առանց անվան» հեռուստատեսային վոկալ մրցույթի ժամանակ։ 1972 թվականին ավարտել է Ազգային թատերական ինստիտուտը։ Հանդես է եկել Կառել Գոտի, Ալլա Պուգաչովայի, Սոֆյա Ռոտարուի, Լիլի Իվանովայի, Բոնի Էմ խմբի հետ։ 


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք
Աշխարհի հայերը․ Կորինա Կիրիակ
Վելիկայա Ռուդկա

Վելիկայա Ռուդկա (ուկրաիներեն՝ Велика Рудка), գյուղ Ուկրաինայի Պոլտավայի մարզի Դիկանկայի շրջանում։ Հիմնադրվել է 1782 թվականին։
2001 թվականի տվյալներով Վելիկայա Ռուդկա գյուղում բնակվում էր 583 մարդ։ Բնակավայրը զբաղեցնում է 2073 կմ² տարածք։ Բնակչության խտությունը կազմում էր 281,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չիժիկովո (գյուղ, Ռոմնիի շրջան)

Անվան այլ կիրառումների համար տե՛ս՝ ՉիժիկովոՉիժիկովո (ուկրաիներեն՝ Чижикове), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Չիժիկովո գյուղում բնակվում էր 62 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պատվի համար (այլ կիրառումներ)

Պատվի համար, կարող է վերաբերել՝

Պատվի համար - Շիրվանզադեի դրամաներից, որ նա գրել է 1904 թվականին
Պատվի համար - Ալեքսանդր Շիրվանզադեի համանուն պիեսի հիման վրա 1956 թ. նկարահանված սև-սպիտակ ֆիլմ
Միայն քաջը

«Միայն քաջը» (անգլ.՝ Only the Brave), իրական դեպքերի վրա հիմնված ամերիկյան կենսագրական դրամա, որի ռեժիսորը Ջոզեֆ Կոսինսկին է։ Գլխավոր դերակատարներն են Ջոշ Բրոլինը, Մայլզ Թելերը, Ջեֆ Բրիջեսը, Ջեյմս Բեջ Դեյլը, Թեյլոր Կիտչը և Ջենիֆեր Քոնելին։ Ֆիլմի համաշխարհային պրեմիերան կայացել է 2017 թվականի հոկտեմբերի 18-ին։


== Սյուժե ==
Ֆիլմը պատմում է Granite Mountain Hotshots հրշեջ խմբի մասին, որն Արիզոնայում հանդիպել է պատմության մեջ ամենամահաբեր հրդեհներից մեկին։


== Դերերում ==


== Կինոարտադրություն ==


=== Մշակում ===
2014 թվականի հունիսին հայտնի է դարձել, որ Սքոթ Կուպերը պլանավորում է դառնալ այն ֆիլմի ռեժիսորը, որը հրշեջների Granite Mountain Hotshots ստորաբաժանման մասին իրական պատմության մասին է։ Այդ ստորաբաժանման աշխատակիցները 2013 թվականին իրենց թիմի 19 անդամների գնով կարողացել էին մարել Արիզոնայի վիթխարի հրդեհը։ Նախագծի պրոդյուսերներն էին Լորենցո դի Բոնավենտուրան իր Di Bonaventura Pictures ընկերության հետ, Մայքլ Մենչելը և Դոուն Օստրոֆը։ Ֆիլմի սցենարը պետք է գրեր Քեն Նոլանը։ Ապագա ֆիլմն ստացել էր «Ելք չկա» անվանումը։
2016 թվականի փետրվարին հայտնի է դարձել, որ ռեժիսորի պաշտոնն ստացել է Ջոզեֆ Կոսինսկին։ 2016 թվականի մարտի 1-ին հայտարարվել է, որ ֆիլմում գլխավոր դերերը կատարում են Մայլզ Թելերը և Ջոշ Բրոլինը։ 2016 թվականի մայիսին դերասանական կազմին միացել են Թեյլոր Կիտչը և Ջեֆ Բրիջեսը։ Նույն թվականի հունիսին ֆիլմում դերեր են ստացել Ջենիֆեր Քոնելին, Բեն Հարդին և Էնդի Մաքդաուելը։ Ֆիլմն ստացել է նոր անվանում՝ «Գրանիտե լեռ»։


=== Նկարահանումներ ===
Հիմնական նկարահանումներն սկսվել են 2016 թվականի հունիսի 13-ին։ Դրանք անցել են Նյու Մեքսիկոյի տարբեր վայրերում ու շրջակայքում, օրինակ՝ Սանտա Ֆեում և Լոս Ալամոսում։


=== Մարքեթինգ ===
Ֆիլմի առաջին թրեյլերը թողարկվել է 2017 թվականի հուլիսի 19-ին։ Դրա թողարկումով ֆիլմն ստացել է նոր անվանում՝ «Քաջերի գործ»։ Սեպտեմբերի 13-ին թողարկվել է երկրորդ թրեյլերը, իսկ հոկտեմբերի 5-ին՝ եզրափակիչ թրեյլերը։


== Քննադատություն ==
«Միայն քաջը» ֆիլմն արժանացել է կինոքննադատների դրական արձագանքին։ Rotten Tomatoes կայքում ունի 87 % վարկանիշ՝ հիմնված 141 գրախոսականների ու 10 հնարավորից 7 միջին միավորի վրա։ Metacritic կայքում ֆիլմը 100 հնարավորից ունի 72 միավոր՝ հիմնված քննադատների 35 գրախոսականների վրա, ինչը համապատասխանում է «ընդհանուր առմամբ դրական արձագանքներ» կարգավիճակին։


== Ծանոթագրություններ ==


== Արտաքին հղումներ ==
Ֆիլմի պաշտոնական կայք
Կուրագան (Կատունի վտակ)

Կուրագան (ռուս.՝ Кураган), գետ Ռուսաստանում, հոսում է Ալթայի Հանրապետությունով։ Գետաբերանը գտնվում է Կատուն գետի ձախ ափից 442 կմ հեռավորության վրա։ Գետի երկարությունը կազմում է 51 կմ, ավազանի տարածքը 648 կմ2 է։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրատնտեսային տեղամասը՝ Կատուն, գետի ենթաավազանը Բիա և Կատուն գետն է, գետի գետային ավազանը 
Իրտիշ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 13010100312115100004066
Կոդը ըստ հիդրոլոգիական հետազոտության (ՌԴ) — 115100406
Ավազանի կոդը — 13.01.01.003
Ծավալի համարը ըստ ՌԴ-ի — 15
Թողարկումը ըստ ՌԴ-ի — 1


== Ծանոթագրություններ ==
Բերդակ (լեռ, Լոռի)

Անվան այլ կիրառումների համար տե՛ս՝ Բերդակ (այլ կիրառումներ)Բերդակ, լեռնագագաթ Հայաստանի Լոռու մարզում, Սևորդյաց լեռնահամակարգում, Դեբեդ գետի աջափնյակում, Չկալով գյուղից 0,5 կմ հյուսիս։ Բարձրությունը 1529 մ է։


== Ծանոթագրություններ ==
Մի տանիքի տակ

Մի տանիքի տակ (ռուս.՝ Под одной крышей), խորհրդային տիկնիկային մուլտիպլիկացիոն ֆիլմ, որը ստեղծել է ռեժիսոր Անատոլի Ալյաշևը, 1978 թվականին, Սվեդլովսկյան հեռուստաընկերությունում։


== Սյուժե ==
Նապաստակը և՛ շինարար է, և՛ ճարտարապետ, և  տուն է կառուցում մի քանի բնակիչների համար։ Այնտեղ տեղավորվում են երկու երաժիշտ շուն, այգեպան այծը, երգիչ ճուտիկը, գերմանամուկը և գորտը։ Հետո ամեն մեկը սկսում է զբաղվել իր սիրելի գործով. շները սկսում են գիշերը բարձր նվագել դաշնամուրի և այլ երաժշտական գործիքների վրա իրենց ընկերոջ` կատվի հետ, այծիկը ջրում է ծաղիկները պատշգամբում, գորտը սենյակում լճակ է ստեղծում` ջուր լցնելով։ Ճուտիկը սկսում է բարձր երգել, իսկ գերմանամուկը տան տակ փոս է փորում` հացահատիկ և ալյուր պահելու համար։ Այս վերաբերմունքի արդյունքում տունը չի դիմանում և փլվում է։ Նախ կենդանիները սկսում են նախատել նապաստակ շինարարին։ Նապաստակը վիրավորվում է և ասում, որ ինքը մանրամասնորեն նախագծել է այդ տունը և լավ է կառուցել։ Բայց այդպիսի անփույթ վերաբերմունք ինքը չէր ակնկալում։ Կենդանիներն ամաչում են և օգնելով նապաստակին` նոր տուն են կառուցում և համերաշխ ապրում։


== Նկարահանող խումբ ==
Սցենարի հեղինակ` Գերման Դրոբիզ
Ռեժիսոր` Անատոլի Ալյաշև
Նկարիչ` Ռ. Պեստրյակովա, Վլադիմիր Ռոժին, Տատյանա Կոստոուսովա, Ա. Եվլադովա, Դ. Կոլպակով
Օպերատոր` Ե. Սկարիդով
Մոնտաժողի օգնական`  Լ. Տուրովեց
Կոմպոզիտոր`  Վլադիմիր Կոբեկին
Հնչյունային ռեժիսոր` Բ. Բերեստեսկի
Խմբագիր` Ն. Սամոխվալով
Տնօրեն` Յու. Ռոժին


== Տես նաև ==
Հե՞շտ է խիզախ լինել


== Ծանոթագրություններ ==


== Արտաքին հղումներ ==
«Մի տանիքի տան»(անգլ.) ֆիլմը Internet Movie Database կայքում